
پرسیار : ئایە مەرجەكانی (لا اله الا الله) چین؟
وەڵام : مەرجەكانی (لا اله الا الله ) حەوت دانەن :
1/ مەرجی یەكەم : زانینی ماناكەی كە دژەكەی نەزانینە پێی ، خوای گەورە فەرموویەتی : ﭽ ﰊ  ﰋ     ﰌ     ﰍ   ﰎ   ﰏ ﭼ محمد: ١٩) واتە: ئەی محمد صلى الله علیه وسلم زانیاریت هەبێ و بزانە بەوەی كە هیچ پەرستراوێك بە حەق نیە شایەنی پەرستن بێ جگە لە زاتی پیرۆزی (الله) نەبێ وە بەردەوام بە لەسەر ئەمە)
وە لە عوسمانەوە هاتووە (رەزای خوای لێبێت) فەرموویەتی : پێغەمبەری خوا فەرموویەتی : (( هەركەسێك بمرێت لە كاتێكدا بزانێت هیچ خوایەك نییە شایستەی پەرستن بێت تەنها (الله) نەبێت ئەوا دەچێتە بەهەشتەوە ))
2/ مەرجی دووەم : یەقین و دڵنیایی ، بەوەی ئەو كەسەی دەیڵێت لە دڵەوە یەقینی هەبیت بە مانای ئەم وشەیە بە یەقینێكی یەكلاكەرەوە .
چونكە ئیمان سوودی نابێت ئیللا بە زانستێكی یەقینەوە نەبێت ، نەك زانستێكی گوماناوی ، خوای گەورە فەرموویەتی : ﭽ ﮬ    ﮭ  ﮮ  ﮯ  ﮰ  ﮱ  ﯓ  ﯔ  ﯕ   ﯖ  ﯗ  ﯘ  ﯙ  ﯚ  ﯛﯜ  ﯝ  ﯞ   ﯟ  ﯠ  ﭼ الحجرات: ١٥) واتە : تەنها ئیمانداری ڕاستەقینە ئەو كەسانەن كە ئیمانیان بە خواو پێغەمبەری خوا صلى الله علیه وسلم هێناوە , پاشان هیچ گومانێك تێكەڵ بەو ئیمانەیان نەبووە وە جیهادیان كردووە لە پێناو خوای گەورە بە ماڵ و گیانیان , ئا ئەو كەسانە ڕاستگۆن لە ئیمان هێنانیان، نەك ئەو دەشتنشینانەى كە بانگەشەى باوەڕ دەكەن .
جا بۆ راستگۆیی ئیمانەكەیان بە خوا و پێغەمبەری خوا مەرجی داناوە كە ئەویش (لم یرتابوا) واتە گومانیان نەبووە ، وە لە ئەبو هورەیرەوە هاتووە و فەرموویەتی : پێغەمبەری خوا فەرموویەتی : شایەتی دەدەم كەوا هیچ خوایەك نییە شایستەی پەرستن بێت تەنها (الله) نەبێت و منیش نێردراوی خوام ، هیچ بەندەیەك بەو وشانەوە ناگاتە خواكەی خۆی و گومانی لێی نەبێت تیایدا ئیللا خوای گەورە دەیخاتە بەهەشتەوە .
3/ مەرجی سێیەم / قایلبوون و رازی بوون بە هەموو ئەوەی ئەم وشەیە لە خۆی دەیگرێت بە دڵ و بە زمان ، وە خوای گەورە باسی هەواڵی ئەوانەی بۆ كردووین كە پێی قایل بوونە رزگاریان بووە و تۆڵەی سەندووەتەوە لەوانەی رەدیان كردووەتەوە پێی قایل نەبوونە .
4/ مەرجی چوارەم / ملكەچبوون بەوەی ئەم وشەیە دەلالەتی بۆ دەكات كە جیاوازە لە گەڵ وازهێنانە لێی ، خوای گەورە فەرموویەتی : ﭽ  ﮉ  ﮊ    ﮋ  ﮌ  ﮍ  ﮎ  ﮏ  ﮐ  ﮑ  ﮒ  ﮓﮔ   (واتە : بە (لا اله الا الله)) ﮕ  ﮖ  ﮗ  ﮘ  ﮙ  ﭼ لقمان: ٢٢) واتە : وە هەر كەسێك خۆی تەسلیمی خوای گەورە بكات و كارەكانی بە خوای گەورە بسپێرێ و ئیخڵاس و دڵسۆزی و نیەتى بۆ خوا بێت وە چاكەكاریش بێت، واتە: كردەوەكانی لەسەر سوننەت بێت و ملكەچى شەریعەت بێت ئەوە بە دڵنیایی دەستی گرتووە بە پەتی هەرە بەهێزەوە كە دینەكەی خوای گەورەیە كە پچڕانی بۆ نیە , وە سەرەنجامی هەموو كارەكانیش تەنها بۆ لای خوای گەورە ئەگەڕێتەوە)) .
وە مانای (یسلم وجهه) بەوەی ملكەچ بێت لە كاتێكدا چاكەكار و یەكتاپەرستە ، وە هەر كەسێك ملكەچی خوا نەبێت و چاكەكار نەبێت ئەو دەستی بە (عروة الوثقى)وە نەگرتووە .
[bookmark: _GoBack]هەر ئەویش مانای ئەو ئایەتەیە كە لە پاش ئەو هاتووە ، خوای گەورە فەرموویەتی : ﭽ ﮚ  ﮛ          ﮜ  ﮝ  ﮞﮟ   ﮠ  ﮡ  ﮢ  ﮣ  ﮤﮥ  ﭼ لقمان: ٢٣) وە هەر كەسێكیش كوفر بكات ئەوە ئەی محمد صلى الله علیه وسلم تۆ خەفەت مەخۆ لە كوفر كردنی و زیان بە تۆ ناگەیەنن بەڵكو تەنیا زیان بە خۆیان ئەگەیەنن سەرەنجام و گەڕاندنەوەی ئەوانیش هەر بۆ لای ئێمەیە وە هەواڵیان پێ ئەدەین لەو كردەوانەی كە لە دونیا كردوویانە بە دڵنیایى خوای گەورە زۆر زانایە بەو دڵەى كە لەناو سینگدایە))
5/ مەرجی پێنجەم / راستگۆیی تیایدا كە جیاوازە لە گەڵ درۆدا ئەویش ئەوەیە بە راستگۆیی و بە دڵەوە بیڵێت ، دڵی لە گەڵ زمانیدا یەك بن ، خوای گەورە فەرمویەتی : ﭽ ﮣ  ﮤ  ﮥ  ﮦ  ﮧ  ﮨ  ﮩ  ﮪ  ﮫ    ﮬ     ﮭ  ﮮ  ﮯ  ﮰ  ﮱ  ﯓﯔ  ﯕ  ﯖ  ﯗ      ﯘ  ﯙ  ﯚ  ﯛ  ﭼ العنكبوت: ٢ – ٣ ) ئایا خەڵكی وا گومان ئەبەن و وا حساب ئەكەن كە وازیان لێ بهێنین تەنها بەوەی كە بڵێن ئیمانمان هێناوەو تاقی نەكرێنەوە، واتە: ئەوە گومان بردنێكی هەڵەیەو ئیللا تاقیتان ئەكەینەوە (تاقیكردنەوە بە گوێرەى دینەكەیە ئەوەى زیاتر دیندارو خواپەرست بێت تاقیكردنەوەى قورستر دەبێت) . وە بەدڵنیایی ئوممەتانی پێش ئێوەیشمان تاقیكردۆتەوە , ئەوانەی كە بە زمانیان ئەڵێن: ئێمە ئیمانمان هێناوە تا دەربكەوێ و خوای گەورە ببینێت كە كێ راستگۆیەو كێ درۆزنە، تا عوزرو بیانوویان نەمێنێت بۆ قیامەت، (خواى گەورە زانیارى هەیە بەوەى كە روویداوەو بەوەى كە روو دەدات و بەوەى كە رووینەداوە ئەگەر رووبدات چۆن دەبێت، بەڵام تا لە دونیادا دەركەوێت و راستگۆو درۆزن لێك جیاببنەوە) .
وە لە موعازی كوڕی جەبەلەوە هاتووە ئەویش لە پێغەمبەری خواوە فەرموویەتی : هیچ كەسێك نییە شایەتی بدات كەوا هیچ خوایەك نییە شایستەی پەرستن بێت تەنها (الله) نەبێت وە محمد بەندە و نێردراوی خوایە بە راستگۆیی و لە دڵییەوە ئیللا خوای گەورە جەستەی حەرام دەكات لە ئاگر .
6/ شەشەم : ئیخڵاس و دڵسۆزی / ئەوە پاڵفتەكردنی كردارەكانە لە هەموو جۆرە تەڵخییەكی شیرك ، خوای گەورە فەرموویەتی : ﭽ ﮆ   ﮇ  ﮈ  ﮉﮊ  ﭼ الزمر: ٣) ئایا پەرستنی پاك و بێگەرد لە شیرك و ڕیا تەنها بۆ خوای گەورە نییە، (واتە: خواى گەورە، پەرستن و كردەوەیەك قبوڵ دەكات و وەردەگرێت كە تەنها لەبەر رەزامەندى ئەو ئەنجام درابێت)
 وە لە ئەبو هورەیرەوە هاتووە ئەویش لە پێغەمبەری خواوە فەرموویەتی : بەختەوەرترین كەس بە شەفاعەتم ئەو كەسەیە كە بە دڵسۆزییەوە و لە دڵییەوە یان لە نەفسییەوە وتبێتی (لا اله الا الله) 
7/ حەوتەم : خۆشویستنی ئەم وشەیە و ئەوەی لە خۆی دەگرێ و دەڵالەتی بۆ دەكات و خۆشویستنی ئەوانەی كاری پێ دەكەن و دەستیان بە مەرجەكانیەوە گرتووە و رق لێبوونی ئەوەی پێچەوانەیەتی .
خوای گەورە فەرمویەتی : ﭽ ﭽ   ﭾ  ﭿ  ﮀ  ﮁ  ﮂ  ﮃ  ﮄ  ﮅ  ﮆ       ﮇﮈ   ﮉ  ﮊ  ﮋ  ﮌ  ﮍﮎ  ﭼ البقرة: ١٦٥) لەناو خەڵكیدا كەسانێك هەن جگە لە خوای گەورە ئەكەنە شەریك و هاوشێوە بۆ خوای گەورە ، ئەو شەریكانەیان خۆش ئەوێ وەكو خۆشەویستی خوا, چەندێك خوای گەورەیان خۆش ئەوێ ئەوانیشیان بەئەندازەى خوای گەورە خۆش ئەوێ، یاخود بتەكانیان خۆش ئەوێ بەئەندازەى ئەوەی كە ئیمانداران خوایان خۆش ئەوێ ، بەڵام باوەڕداران خوای گەورەیان لەوان خۆشتر ئەوێ،یان ئیمانداران خوای گەورەیان زیاتر خۆش ئەوێ لە خۆشەویستی ئەوان بۆ بتەكانیان ئەو دوو تەفسیرەی هەیە )
وە لە ئەنەسەوە هاتووە و فەرموویەتی : پێغەمبەری خوا فەرموویەتی : هیچ یەكێك لە ئێوە ئیمانی تەواو نییە تاوەكو منی خۆشەویستر نەبم لای لە مندأڵەكەی و باوكی و هەموو خەڵكی )
والله أعلم 
